gl en gl gl gl gl gl ja gl gl gl gl gl gl gl gl es gl gl es es gl ja gl gl gl gl cs it de es it es es es gl it es es cs es es es es it es es es gl it es es fr es es es es it es es es gl it es es cs es es es es it es es es gl it es es cs es es es es it es es es gl it es es cs es es es es it es es es gl en
Abordaxe -revista anarquista-: A Xunta pretende fumigar Galiza con produtos altamente tóxicos para combater a praga do eucalipto
skip to main | skip to sidebar
As piratas embarcadas nesta travesía, acordamos deixar este barco en dique seco e a bon abrigo, pero con a "santabárbara" cheiña de pólvora. Arriamos velas, desmontamos mastros, recollimos cañóns e metralla e trasladámonos a un novo navío onde xa ondea a nosa bandeira preta:
Convidámosvos a navegar con nós nesta odisea, e a que nos sigades enviando a vosa munición e compartindo aventuras e luitas. A tal efeito deixamos o noso enderezo de contacto:
A Xunta pretende fumigar Galiza con produtos altamente tóxicos para combater a praga do eucalipto
Coa escusa de combater a "praga" do gorgullo do eucalipto (Gonipterus Scutellatus), a consellería de Medio Rural ten intención de comezar fumigacións masivas do insecticida Flufenoxuron, a punto de ser prohibido pola súa toxicidade pola Unión Europea.
A intención de semellante medida non é soamente, como puidese parecer, salvagardar a óptima produción forestal desta especie alóctona, senon tamén a adquisición con diñeiro público do excedente velenoso das multinacionais agroquímicas, pois dentro de escasos meses non o poderán vender no primeiro mundo polo seu alto grao de toxicidade.
Deste xeito o estado pode amosar a súa vasalaxe ao gran capital dunha forma dobre: favorecendo a produción do eucalipto, devorador do noso ecosistema tradicional, para abastecer á contaminante industria da celulosa; e servindo de vertedoiro de tóxicos para a compañía química BASF, que se lucrará co noso diñeiro á vez que se desfai dun stock de difícil saída.
Pero o peor de todo é que as fumigacións aéreas obrigatorias (que en Melide xa están anunciadas de forma oficial: aquí) terán un efecto catastrófico para a biodiversidade autóctona, pois o pesticida flufenoxuron (que aquí usarase baixo a súa denominación comercial "cascade") é un insecticida xeral que afecta a unha grande cantidade de insectos, incorporándose deste xeito á cadea trófica. Concretamente o efecto sobre as abellas, xa de por sí en serio perigo pola actividade humana, podería ter consecuencias devastadoras, pois son as máis importantes polinizadoras e delas depende en boa medida a reproducción de árbores, prantas e flores, incluíndo nelas a produción de alimentos.
Articulo elaborado por C.R. a través de información dos medios da Xunta, de periódicos comerciais e de diversas webs de organizacións ecoloxistas e sindicatos, por exémplo: aquí, aquí e aquí.
Etiquetas: capitalismo, ecología, galiza
Entrada más reciente Entrada antigua Inicio
Suscribirse a: Enviar comentarios (Atom)
Clica na imaxe para descargar
anarquistas (801) autonomismo obreiro (16) campañas (126) convocatorias (525) ecología (91) entrevista (39) feminismo (27) galiza (596) guerra social (235) historia (30) humor (42) internacional (370) liberación animal (47) musica (23) okupacion (167) reflexion (537) represión (772) solidariedade (289)